recursal/SuperWikiNEXT-32B huggingface dataset:
**सोलोमन द्वीप के गवर्नर-जनरल** यानि **महाराज्यपाल**,  सोलोमन द्वीप की रानी के निवासिय स्थानीय राजप्रतिनिधि का पद है। गवर्नर-जनरल,  सोलोमन द्वीप की रानी, जोकी  सोलोमन द्वीप  और यूनाइटेड किंगडम समेत कुल १६ प्रजाभूमियों की शासी नरेश एवं राष्ट्रप्रमुख हैं, के अनुपस्थिति में उनके संवैधानिक कार्यों का निर्वाह करते हैं।

पदाधिकारियों की सूचि
--------------------

मुख्य लेख: सोलोमन द्वीप के गवर्नर-जनरलों की सूचि

नियुक्ति
--------

 सोलोमन द्वीप  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है।  सोलोमन द्वीप  उन चुनिंदा प्रजाभूमियों में है, जिनमे गवर्नर-जनरल को राष्ट्रीय संसद में बहुमत द्वारा चुना जाता है, और तत्पश्चात् शासक द्वारा नियुक्त किया जाता है।

कार्य व कर्तव्य
---------------

 सोलोमन द्वीप  सैद्धांतिक रूप से एक राजतंत्र है, और और  सोलोमन द्वीप  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में,  सोलोमन द्वीप  के गवर्नर-जनरल करते हैं।  सोलोमन द्वीप  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।

सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में  सोलोमन द्वीप की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।

इन्हें भी देखें
---------------

* सोलोमन द्वीप का राजतंत्र
* राष्ट्रमण्डल प्रजाभूमि

सन्दर्भ
-------

बाहरी कड़ियाँ
-------------
बेलगोरोड रूस के यूरोपीय भाग की मध्य पट्टी के दक्षिण में एक शहर है, जो बेलगोरोड क्षेत्र का प्रशासनिक केंद्र है। यह मध्य रूसी अपलैंड के दक्षिणी बाहरी इलाके में, बेलगोरोड जलाशय, वेज़ेल्का और सेवरस्की डोनेट्स नदियों के तट पर, मॉस्को से 700 किमी दक्षिण में, यूक्रेन की सीमा से 40 किमी दूर स्थित है। क्षेत्रीय महत्व का शहर, एक शहरी जिले की स्थिति के साथ बेलगोरोड शहर की नगर पालिका बनाता है। जनसंख्या 333,931 (2023)। शहर के चारों ओर, 0.5 मिलियन से अधिक लोगों की आबादी के साथ बेलगोरोड समूह का गठन किया गया था। पहली सलामी का शहर. "सैन्य गौरव का शहर" की उपाधि प्राप्त करने वाला रूस का पहला शहर। 

बेलगोरोड झंडा

इतिहास
------

बेलगोरोड की स्थापना दो बार की गई थी: 993 में प्रिंस व्लादिमीर द्वारा कीवन रस के एक शहर के रूप में और 1593 में ज़ार फ्योडोर इयोनोविच के आदेश से मस्कोवाइट राज्य के एक किले के रूप में।
1904 में निकोलस द्वितीय पहली बार बेलगोरोड आये। वह हमारे इतिहास का एक कठिन दौर था, जब रूस सुदूर पूर्व में जापान के साथ युद्ध में था। मई 1904 में, बेलगोरोड निवासियों की एक नई पुनःपूर्ति को मोर्चे पर भेजा गया था। बेलगोरोड तोपखाने ब्रिगेड की पांच बैटरियों के सैनिकों को, जो "विश्वास, राजा और पितृभूमि" के कार्यों के लिए युद्ध करने जा रहे थे, अपनी सर्वोच्च यात्रा के साथ आशीर्वाद देने के लिए ताजपोशी सम्राट व्यक्तिगत रूप से हमारे शहर में पहुंचे। शहर के प्रशिक्षण मैदान में, संप्रभु घोड़े पर सवार होकर सैनिकों के चारों ओर घूमे, उन्हें औपचारिक मार्च के माध्यम से जाने दिया और उन्हें शाही शब्द से सम्मानित किया। फिर, बुलाए गए कमांडरों, अधिकारियों और निचले रैंकों की ओर मुड़ते हुए, उन्होंने दुश्मन के खिलाफ लड़ाई में सफलता और सुरक्षित वापसी की कामना की।
ज़ार निकोलस की बेलगोरोड की दूसरी यात्रा 17 दिसंबर, 1911 को हुई। एक विशिष्ट अतिथि के आगमन की उम्मीद करते हुए, शहर के अधिकारियों ने 1910 में शहर की सड़क कोरोचान्स्काया का नाम बदल दिया, जिसके साथ राजा सात साल पहले गुजरे थे, सम्राट निकोलस द्वितीय के नाम पर सड़क का नाम रखा गया। सम्राट के आगमन की पूर्व संध्या पर, शहर में वफादार अभिवादन वाले शाही चित्र और बैनर लटकाए गए थे। सेंट पीटर्सबर्ग के लिए लिवाडिया छोड़ने के बाद, ज़ार निकोलस अपने पूरे प्रतिष्ठित परिवार के साथ "भगवान के नव-प्रकट संत, सेंट जोसाफ़ के पवित्र अवशेषों की पूजा करने के लिए" बेलगोरोड में रुके। ज़ार अपनी पत्नी एलेक्जेंड्रा फोडोरोवना, वारिस एलेक्सी और ग्रैंड डचेस ओल्गा, तातियाना, मारिया और अनास्तासिया के साथ बेलगोरोड पहुंचे। सम्राट निकोलस द्वितीय के नाम पर सड़क, जिसे बेलगोरोड निवासी अक्सर केवल इंपीरियल कहते थे, स्टेशन से कैथेड्रल स्क्वायर तक हर्षित लोगों से भरी हुई थी।

सन्दर्भ
-------

1. ↑  "Белгород открывает список «Городов воинской славы»". मूल से 2014-04-30 को पुरालेखित. अभिगमन तिथि 2014-04-29. नामालूम प्राचल `|deadlink=` की उपेक्षा की गयी (`|url-status=` सुझावित है) (मदद)
2. ↑  "संग्रहीत प्रति". मूल से 1 जून 2023 को पुरालेखित. अभिगमन तिथि 28 जून 2023.
ऍरिस (बौना ग्रह) बिखरे चक्र की सब से बड़ी वस्तु है - यहाँ उसका उपग्रह डिस्नोमिआ भी देखा जा सकता है
**बिखरा चक्र** या **स्कैटर्ड डिस्क** (अंग्रेज़ी:scattered disk) हमारे सौर मण्डल का एक बाहरी क्षेत्र है। यह वरुण-पार वस्तुओं के बड़े क्षेत्र का एक उपक्षेत्र है। इसमें बहुत से बर्फ़ीले हीन ग्रह हैं लेकिन यह अधिकतर एक-दुसरे से काफ़ी दूर हैं जिस से यह क्षेत्र बहुत ख़ाली सा है। माना जाता है के इनमें से कुछ हमारे सौर मण्डल के गैस दानव ग्रहों के शक्तिशाली गुरुत्वाकर्षण के प्रभाव से इस क्षेत्र में फेंके गए हैं। इनमें से बहुत सी वस्तुएँ सूरज की परिक्रमा बड़ी टेढ़ी-मेढ़ी कक्षाओं में कर रहे हैं, जो इस बात का संकेत है के इन्हें किसी बड़े ग्रह ने अपने गुरुत्वाकर्षण के थपेड़ों से इन्हें गुलेल की तरह यहाँ फेंक दिया है। यह वस्तुएँ परिक्रमा करते हुए कभी तो सूरज से ३५ खगोलीय इकाई की दूरी पर पहुँच जाती हैं और फिर कभी १०० ख॰ई॰ से भी दूर चली जाती हैं। ऍरिस, जो सौर मण्डल का सब से बड़ा बौना ग्रह है, बिखरे चक्र की सब से बड़ी ज्ञात वस्तु भी है।

इन्हें भी देखें
---------------

* वरुण-पार वस्तुएँ
* ऍरिस (बौना ग्रह)
* सौर मण्डल

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |
अप्रैल 26, 1932में न्यू यॉर्क में अमेरिकन यूनियन बैंक में भगदड़
**बैंक भगदड़** (bank run) वह स्थिति होती है जब किसी बैंक के बहुत सारे ग्राहक अपना जमा करा हुआ पैसा बैंक से निकाल लेते हैं क्योंकि उन्हें बैंक के निकट भविष्य में बंद हो जाने का संकट प्रतीत होता है। अधिकांश बैंकों में जमा करी हुई पूँजी का बड़ा भाग बैंक कर्ज़ो और निवेशों में लगाता है, जिसकी कमाई से यह अपना व्यापार बढ़ाता है और अपने ग्राहकों को जमा पूँजी पर ब्याज भी देता है। इसलिए बैंक भगदड़ की स्थिति में बैंक के पास तुरंत ही सारा जमा पैसा लौटाने की क्षमता नहीं होती। इस से भी भगदड़ के दौरान ग्राहकों को लग सकता है कि वास्तव में बैंक का पैसा खत्म हो गया है, जिस से वे और भी उत्तेजित हो सकते हैं। अक्सर बैंकों में भगदड़ अफवाहों के कारण हो सकती है, हालांकि इतिहास में ऐसा भी हुआ है कि बैंकों ने निवेश ऐसी चीज़ों में करा जिनका मूल्य शून्य हो गया और यह समाचार फैलते ही भगदड़ मच गई। आधुनिक देशों के केन्द्रीय बैंक साधारण बैंकों के लिए नियम बनाते हुए यह चेष्टा करते हैं कि किसी मान्य बैंक में भगदड़ की स्थिति कभी न बने।

इन्हें भी देखें
---------------

* बैंक
* केन्द्रीय बैंक

सन्दर्भ
-------

1. ↑  "Remarks by Governor Ben S. Bernanke At the Conference to Honor Milton Friedman, University of Chicago, Chicago, Illinois". *Federalreserve.gov*. November 8, 2002.
2. ↑  Gross, David M. (2014). *99 Tactics of Successful Tax Resistance Campaigns*. Picket Line Press. पृ॰ 176. आई॰ऍस॰बी॰ऍन॰ 978-1490572741.
शिर्नहाउसेन क्युबिक (Tschirnhausen cubic) तीन घात वाला बीजीय वक्र है।
किसी एकबिमीय बीजीय आकृति (algebraic variety) को **बीजीय वक्र** (algebraic curve) कहते हैं। इन वक्रों से सम्बन्धित सिद्धान्त अधिकांशत: उन्नीसवीं शती में ही सुविकसित हो गये थे। वृत्त एवं अन्य शांकवोंसे आरम्भ करके अनेक तरह के विशेष स्थितियों वाले वक्रों पर काफी गहराई से विचार किया गया था।

दूसरे शब्दों में, यदि किस वक्र के कार्तीय (Cartesian), या प्रक्षेपीय निर्देशांकों का केवल एक स्वतंत्र चर, या प्राचल (parameter), के बीजीय फलनों के रूप में लिखा जा सके, तो वक्र को बीजीय वक्र कहते हैं। इस वक्र के समीकरण में केवल बीजीय फलन ही आते हैं। (यदि समीकरण में अबीजीय (transcendental) फलन आते हैं, तो वक्र अबीजीय वक्र कहलाता है।) विभिन्न शांकव बीजीय वक्रों के और चक्रज (cycloid), कैटिनरी (catenary) आदि, अबीजीय वक्रों के उदाहरण हैं। 

वक्र प्रथम, द्वितीय, तृतीय, कोटि के कहे जाते हैं, यदि उनके समीकरणों में **x**, या **y** के प्रथम, द्वितीय, तृतीय, घात आते हों। वृत्त, दीर्घवृत्त (ellipse), परवलय (parabola), अतिपरवलय (hyperbola) द्वितीय कोटि के वक्रों के उदाहरण हैं। वक्र किसी बिंदु पर असंतत भी हो सकता है। संतत वक्रों पर विचार करते समय उन्हें बिंदुओं की एक एकल अनंती के रूप में भी लिया जा सकता है।

कोई बीजीय वक्र कहीं पर टूट नहीं सकता, या असंतत नहीं हो सकता। उसकी स्पर्श रेखाओं (tangents) की दिशाओं में अचानक ही परिवर्तन नहीं हो सकता। उसका कोई भी भाग एक सीधी रेखा नहीं हो सकता। इस प्रकार किसी बीजीय वक्र का यह एक सामान्य लक्षण है कि उसको बनानेवाले बिंदु की विभिन्न स्थितियाँ क्रमिक और संतत होती हैं और इन बिंदुओं पर खींची गई स्पर्श रेखाओं की दिशा में परिवर्तन भी क्रमिक और संतत होता है।

समतल बीजीय वक्र
---------------
काल्पनिक रेखाओं से बनी वृष तारामंडल की आकृति - बीटा टाओरी इस आकृति का सबसे ऊपर-दाई तरफ़ का तारा है
मंगल और चन्द्रमा के बीच लटकते बीटा टाओरी (एल्नैट) की एक निशाकालीन तस्वीर
**बीटा टाओरी**, जिसका बायर नामांकन में भी यही नाम (β Tau या β Tauri) दर्ज है, वृष तारामंडल का दूसरा सबसे रोशन तारा है। इसका पृथ्वी से देखा गया औसत सापेक्ष कांतिमान (यानि चमक) का मैग्निट्यूड) १.६८ है और यह पृथ्वी से १३० प्रकाश-वर्ष की दूरी पर स्थित है। यह पृथ्वी से दिखने वाले तारों में से २८वा सब से रोशन तारा भी है।

अन्य भाषाओं में
---------------

बीटा टाओरी को अरबी भाषा में "अन-नत्ह" (النطح‎) कहा जाता है, जिसका अर्थ है "सांड के सींग"। इसे अंग्रेज़ी में भी कभी-कभी "ऍलनैट" (Elnath) कहा जाता है।

वर्णन
-----

बीटा टाओरी एक B7 III श्रेणी का दानव तारा है। इसकी अंदरूनी चमक (निरपेक्ष कान्तिमान) हमारे सूरज की ७०० गुना है। इसका व्यास हमारे सूरज के व्यास का ५ से ६ गुना और इसका द्रव्यमान सूरज के द्रव्यमान का ४.५ गुना है। रासायनिक तत्वों के नज़रिए से इस तारे में हमारे सूरज की तुलना में मैंगनीज़ अधिक है और मैग्नेशियम और कैल्शियम कम है। यह तारा अपने केंद्र में मौजूद हाइड्रोजन ईंधन या तो ख़त्म कर चुका है या करने वाला है और अब मुख्य अनुक्रम तारा नहीं रहा है। चंद लाख सालों बाद यह फूलकर ठंडा होना शुरू हो जाएगा और एक नारंगी दानव तारा बन जाएगा।

बीटा टाओरी आकाश में जहाँ नज़र आता है उसके बहुत समीप एक धुंधला-सा तारा भी दिखाई देता है, इसलिए खगोलशास्त्री इसे एक दोहरा तारा मानते हैं। आसमान में कभी-कभी बीटा टाओरी चन्द्रमा के बहुत पास दिखाई देता है और कभी-कभी उसके पीछे छिप भी जाता है।

इन्हें भी देखें
---------------

* दानव तारे
* वृष तारामंडल

सन्दर्भ
-------

1. ↑  "SIMBAD query result: Elnath - Star in double system". Centre de Données astronomiques de Strasbourg. मूल से 14 मार्च 2014 को पुरालेखित. अभिगमन तिथि 24 अगस्त 2011.
2. ↑  "CCDM (Catalog of Components of Double & Multiple stars (Dommanget+ 2002)". *VizieR*. Centre de Données astronomiques de Strasbourg. मूल से 22 फ़रवरी 2012 को पुरालेखित. अभिगमन तिथि 24 अगस्त 2011.
3. ↑  "Al Nath". Alcyone Bright Star Catalogue. मूल से 20 जुलाई 2011 को पुरालेखित. अभिगमन तिथि 24 अगस्त 2011.
**सुनीता दनुवार** (जन्म १६ जुलाई, १९७७) एक नेपाली मानवाधिकार कार्यकर्ता तथा सुनीता फाउंडेशन और शक्ति समूह की संस्थापिका हैं। शक्ति समूह नेपाल में स्थित एक गैर-सरकारी संगठन है जो भारत के वेश्यालयों से बचाई गई महिलाओं द्वारा बनाया गया है, और यह महिलाओं की तस्करी के खिलाफ काम करता है।

प्रारंभिक जीवन
--------------

सुनीता दनुवार का जन्म नेपाल के पश्चिमी भाग में स्थित दैलेख जिले में हुआ था। उनके माता-पिता का नाम गंगा बान और चंद्रकला बान है।सुनीता दनुवार को बचपन में स्कूल जाने का अवसर नहीं मिला क्योंकि अधिकांश गरीब नेपाली परिवारों के लिए लड़कियों की शिक्षा प्राथमिकता नहीं है। फिर भी उसके पिता ने उन्हें नेपाली वर्णमाला और संख्याएँ सिखाईं। पांच साल की उम्र में, कुपोषण, गरीबी और स्वास्थ्य देखभाल की कमी से छह भाइयों और बहनों को खोने के बाद, वह और उनका परिवार उत्तरी भारत के जम्मू और कश्मीर राज्य में आ बसा।  जब सुनीता चौदह वर्ष की हो गयीं तो उनके परिवार ने फिर से नैनीताल जाने का फैसला किया।

सन्दर्भ
-------

1. ↑  "Shakti-Samuha | Home". *shaktisamuha.org.np*. मूल से 8 सितंबर 2019 को पुरालेखित. अभिगमन तिथि 2016-05-05.
2. ↑  "Sunita Danuwar - Biography". *www.sunitadanuwar.net*. मूल से 22 मई 2021 को पुरालेखित. अभिगमन तिथि 2016-05-05.
3. ↑  Bista, Devaki (2013-09-06). "Sunita's long walk to freedom". *Nepali Times*. अभिगमन तिथि 2016-05-05.
सैमसंग गैलेक्सी नोट 3 सैमसंग इलेक्ट्रॉनिक्स द्वारा उत्पादित एक एंड्रॉयड स्मार्टफोन है। गैलेक्सी नोट 3 का अनावरण 4 सितम्बर 2013 को आईएफए, बर्लिन में एक सैमसंग संवाददाता सम्मेलन के दौरान किया गया था। गैलेक्सी श्रृंखला के पिछले फोन गैलेक्सी नोट द्वितीय के उत्तराधिकारी के रूप में इसे एक हल्का और कार्य करने के लिए डिजाइन किया गया था। सैमसंग बिक्री मे अपने पहले महीने के भीतर ही गैलेक्सी नोट 3 के 5 लाख यूनिट बिक गए और सिर्फ 2 महीने में यह फोन 10 लाख यूनिट की बिक्री को पार कर चुका था।

### सॉफ्टवेयर

गैलेक्सी नोट 3 एंड्रॉयड 4.3 "जेली बीन" और सैमसंग स्वामित्व TouchWiz टच उपयोगकर्ता इंटरफ़ेस और सॉफ्टवेयर के साथ आता है। 13 जनवरी 2014 को, एंड्रॉयड 4.4 के लिए एक अद्यतन पहला एलटीई मॉडल के लिए पोलैंड में सैमसंग Kies के माध्यम से उपलब्ध कराया गया था।

### रिलीज

सैमसंग ने आईएफए बर्लिन में, 4 सितम्बर 2013 पर अपने फोन का विमोचन किया। घटना की टैगलाइन "नोट द डेट "थी। अपने अमेरिकी और जापानी विज्ञप्ति में अक्टूबर 2013 में जारी किए गए थे, जबकि अंतरराष्ट्रीय गैलेक्सी नोट 3, 140 से अधिक देशों में 25 सितम्बर 2013 को जारी किया गया था। सभी गैलेक्सी नोट 3 मे "Evernote प्रीमियम" के लिए एक नि: शुल्क एक साल की सदस्यता शामिल होंगे। गैलेक्सी नोट 3 के अमेरिकी और यूरोपीय मॉडल कुछ क्षेत्रों में एक क्षेत्रीय तालाबंदी प्रणाली को लागू करने, एक यूरोपीय और उत्तरी अमेरिकी मॉडल पर इस्तेमाल सिम कार्ड उस क्षेत्र में एक कैरियर कि जरूरत पड़ेगी।

सन्दर्भ
-------
**हमजा अल्वी** (10 अप्रैल 1921 - 1 दिसंबर 2003) एक पाकिस्तानी मार्क्सवादी अकादमिक समाजशास्त्री और कार्यकर्ता थे। वे अपने "अतिविकसित राज्य" (overdeveloped state) के सिद्धांत के लिए जाने जाते हैं, जिससे उन्होंने पाकिस्तान की तत्कालीन राज्य-व्यवस्था को समझाने का प्रयत्न किया था। 

उनका तर्क यह था कि पाकिस्तान, जिसपर पहले अंग्रेज़ों का राज था, को एक विरासत के तौर पर एक बनी-बनायी राजव्यवस्था मिल गयी, जो उसके लोगों ने स्वयं अपने राजनैतिक प्रयत्नों से नहीं स्थापित की थी। अर्थात् जैसे वहाँ की पुलिस, प्रशासनिक सेवा इत्यादि अंग्रेज़ों की देन थे, और आज़ादी के बाद वहाँ की सरकार ने उन्हें हुबहू अपने सिस्टम में मिला लिया। अतः अब पाकिस्तान के पास एक ऐसा समाज था, जिसे विकसित देशों की तर्ज़ पर लोकतांत्रिक अनुभव तो नहीं था, लेकिन उसके पास उन देशों की तर्ज़ पर विकसित सिविल सर्विस, पुलिस और सेना थी। 

अतः एक ऐसा देश, जिसका समाज लोकतांत्रिक रूप से विकसित न हो, किंतु उसके पास अन्य लोकतंत्रों की तरह अपना ख़ुद का संविधान, संसदीय लोकतांत्रिक व्यवस्था, गहरी पैठ वाली आर्मी, पुलिस और सिविल सर्विस हों- ऐसा देश अतिविकसित है। चूँकि भारत और पाकिस्तान दोनों समान हालातों में और लगभग एक ही साथ आज़ाद हुए थे, और दोनों का ही अंग्रेज़ों की ग़ुलामी का इतिहास था, इसलिए अलवी का यह सिद्धांत भारत पर भी सटीक बैठता है। 

अतिविकसित राज्य अविकसित या विकसित राज्यों की तुलना में अधिक शोषणकारी होते हैं, क्योंकि यहाँ विकसित राज्यों की तरह सेना, पुलिस और सिविल सर्विस जैसी ताक़तवर संस्थाएँ तो हैं लेकिन लोग विकसित राज्यों की तरह लोकतांत्रिक मानसिकता वाले नहीं हैं। अविकसित राज्यों की तरह ऐसे राज्यों में लोगों को अपने अधिकारों की समझ नहीं होती, जिस कारण उनका शोषण और भी बुरी तरह से होता है। 

इसके अलावा अलवी ने भारत के विभाजन को लेकर यह तर्क भी दिया था कि इसके पीछे ब्रिटिश राज के मुस्लिम सिविल सेवकों ने का बड़ा हाथ था, क्योंकि उन्हें ऐसा प्रतीत होता था कि अविभाजित भारत में उन्हें उतना वर्चस्व प्राप्त नहीं हो पाता।

चयनित प्रकाशन
-------------

उनके प्रकाशनों में निम्नलिखित शामिल हैं: 

* जागीरदारी और समराज, फिक्शन हाउस लैहर (उर्दू)
* तखलेक-ए-पाकिस्तान, फिक्शन हाउस लहार (उर्दू)
* पाकिस्तान एक रियासत का बोहराँ, फिक्शन हाउस लैहर (उर्दू)
* अलवी, हमजा (1965), 'पीजैन्ट ऐन्ड रिवोलूशन', *समाजवादी रजिस्टर*, पीपी।   241-77
* अल्वी, हमजा और शानिन, तेओडोर (2003), "इन्ट्रोडक्शन टू सोशियालोजी ऑफ डेवलपिंग सोसाइटीज़" , मासिक समीक्षा प्रेस
* अलवी, एच (1982), 'कैपिटलिज्म ऐण्ड कोलोनियल प्रोडक्शन', लंदन: Croom Helm।
* अल्वी, एच, और हैरिस, जे (1989)। दक्षिण एशिया। न्यूयॉर्क: मासिक समीक्षा प्रेस।
* अल्वी, एच।, और हैरिस, जे। (1989)। 'सोसिआलोजी ऑफ डेवेलपिंग सोसायटीज' : दक्षिण एशिया। बेसिंगस्टोक: मैकमिलन एजुकेशन।
* हॉलिडे, फ्रेड एंड अलावी, हमजा (1988) स्टेट एंड आइडियोलॉजी इन मिडिल ईस्ट एंड पाकिस्तान, मंथली रिव्यू प्रेस

संदर्भ
------

1. ↑  "Hamza Alavi". The Guardian.com. 19 December 2003. मूल से 27 अगस्त 2013 को पुरालेखित. अभिगमन तिथि 16 November 2011.
2. ↑  "संग्रहीत प्रति". मूल से 8 अगस्त 2019 को पुरालेखित. अभिगमन तिथि 8 अगस्त 2019.
3. ↑  "The White Paper: A Spur to Racialism". *CARD*. 1965.
4. ↑  R S Pannu (1985) , *Third World Quarterly*, Jan. vol. 7, no. 1, p. 162-164
चौपाये जानवरों की अस्थिमज्जा
ग्रे शरीर विज्ञान में बोन मैरो/ मज्जा कोशिका
**मज्जा** या मेरु (अंग्रेज़ी: *बोन मैरो*) अस्थियों (हड्डियों) के अन्दर भरा हुआ एक मुलायम ऊतक होता है। वयस्कों में बड़ी अस्थियों में मज्जा रक्त कोशिकाएं निर्माण करने में सहायक होता है। इसमें कुल शरीर भार का ४% समाहित रहता है, यानि लगभग २.६ कि.ग्रा, वयस्कों में।

अस्थिमज्जा, गूदे के समान मृदु ऊतक है जो सब अस्थियों के स्पंजी भाग के अवकाशों में, लंबी अस्थिओं की मध्यनलिका की गुहा में और बड़े आकार की हेवर्सी नलिकाओं में पाया जाता है। मज्जा रक्त कोशिकाओं का उत्पादन करने वाली स्टेम कोशिकाओं से भरी होती हैं, जो श्वेत रक्त कोशिकाओं, लाल रक्त कोशिकाओं या प्लेटलेट्स में विकसित होती हैं। अस्थिमज्जा स्टेम कोशिकाओं का लगातार उत्पादन करती रहती हैं और ये हमारे शरीर की आवश्यकता के अनुसार ही अलग-अलग प्रकार की कोशिकाओं को विकसित करती हैं।

भिन्न-भिन्न अस्थियों में और अणु के अनुसार उसके संघटन में अंतर होता है। मज्जा दो प्रकार की होती है - पीली और लाल।

पीली मज्जा का आधार तांतव ऊतक होता है जिसमें रक्तवाहिकाएँ और कोशिकाएँ पाई जाती हैं जिनमें अधिकांश वसाकोशिकाएँ होती हैं। कुछ लाल मज्जा के समान कोशिकाएँ मिलती हैं।

लाल मज्जा का आधार संयोजी ऊतक होता है जिसके ढाँचे के जाल में रजतरागी (अरजीरॉफिलिक) तंतु और उससे संबंधित जीवाणुभक्षी कोशिकाएँ तथा कई प्रकार की रक्तकणिकाएँ और उनके पूर्वगामी रूप, कुछ वसाकोशिकाएँ तथा कुछ लिंफ पर्व होते हैं। 

* 
* मज्जा प्रत्यारोपणमज्जा प्रत्यारोपण

सन्दर्भ
-------

1. ↑  Semester 4 medical lectures at Uppsala University 2008 by Leif Jansson
नेपाली लोकगीतकारसाँचा:SHORTDESC:नेपाली लोकगीतकार

**सुनीता दुलाल** (जन्म: २८ नवंबर १९९१) नेपाल की एक प्रमुख नेपाली लोक गायिका हैं। वे पिछले दस वर्षों से आधुनिक गीतों के उत्सव के रूप में नेपाली लोकगीत गा रही हैं। वे एक बहुप्रतिभाशाली युवा नेपाली महिला हैं। गायन के अतिरिक्त सुनीता दुलाल अभिनय भी करती हैं, वे एनटीवी (नेपाल टेलीविज़न, राज्य टेलीविज़न चैनल) पर कार्यक्रम प्रस्तुत करती हैं तथा मॉडलिंग भी करती हैं। हाल ही में उनका नेपाली तीज उत्सव पर १३वाँ एल्बम "मेरो हजूर" निकला है। आमतौर पर तीज त्योहार जुलाई के अंत से सितंबर की शुरुआत तक पड़ता है। सुनीता दुलाल का इस वर्ष का तीज एल्बम "नचाऊँ सरारा" निकला है; यह उनका १५वाँ एल्बम है जिसमें 'तीज को आयो लहर' और 'चुप्पा मोई खौला' गीत शामिल हैं। उन्होंने ३६५ नेपाली कलाकारों के एक पर्यावरण गीत मेलानचोली में भी भाग लिया, जिसमें निपेश ढाका द्वारा रचित और निर्देशित संगीत ने "मोस्ट वोकल सोलोस इन ए सॉन्ग रिकॉर्डिंग" शीर्षक से गिनीज़ वर्ल्ड रिकॉर्ड बनाया है। दुलाल ने १९ मई २०१६ को रेडियो नेपाल स्टूडियो में अपने समूह के साथ स्वयं का एकल भाग(सोलो पार्ट) रिकॉर्ड किया, जिसे २ सितंबर २०१७ को आर्मी ऑफिसर्स क्लब, काठमांडू में राष्ट्रपति विद्या देवी भंडारी द्वारा आधिकारिक रूप से जारी किया गया।

जीवन तथा व्यवसाय
----------------

सुनीता दुलाल का जन्म मध्य नेपाल के सिंधुपालचौक जिले के जलबीरे में हुआ था। उन्होंने अपनी स्कूली शिक्षा गोल्डन ब्राइट फ्यूचर बोर्डिंग स्कूल और श्री आनंद सेकेंडरी स्कूल, जलबीरे, सिंधुपालचौक से पूरी की। अपनी उच्च शिक्षा पूरी करने के बाद वे आगे की पढ़ाई के लिए काठमांडू चली गईं। इसके बाद उन्होंने पद्म कन्या परिसर, काठमांडू, नेपाल से मानविकी में स्नातक की डिग्री प्राप्त की। सुनीता दुलाल ने कम उम्र में ही संगीत की दुनिया में प्रवेश कर लिया था। उन्होंने १०० से अधिक नेपाली लोकगीत रिकॉर्ड किए हैं। उनका पालन-पोषण एक संगीतज्ञ परिवार में हुआ था। सुनीता दुलाल कहती हैं "मुझे याद है मैं जब कक्षा तीन में थी तब कैसे मेरे शिक्षकों और वरिष्ठों ने मुझे गाना और नाचना सिखाया"। वे हमेशा अपनी माँ का उल्लेख अपने गायकी जीवन को सर्वाधिक प्रोत्साहन देने वालों में करती हैं। सुनीता दुलाल के सबसे अच्छे गीतों में-'आमाले पकाको मिठो खाना', 'अब त मैले नी झुम्का लगाउछु', 'उनको लागी ब्रत बसेको' तथा 'मेरै दीलमा फुल्यौ निरमाया' आदि शामिल हैं। उन्हें यात्रा करना और नई जगहों की खोज करना बहुत पसंद है। वे अबतक संयुक्त राष्ट्र, यूरोप, दक्षिण कोरिया, जापान, मलेशिया, हॉन्ग-कॉन्ग तथा विभिन्न मध्य पूर्वी राष्ट्रों की यात्रा कर चुकी हैं।

वैयक्तिक जीवन
-------------

वर्तमान में सुनीत दुलाल अपने जीवन पर केंद्रित हैं। उन्होंने अबतक अपने वैवाहिक जीवन के बारे में नहीं सोचा है। वे अपने विवाह की योजना आगामी वर्षों में कर रही हैं।

संदर्भ
------

1. ↑  "Nepali house-hold names go for the Guinness World Records". *Katmandupost.ekantipur.com*. मूल से 8 जनवरी 2018 को पुरालेखित. अभिगमन तिथि 3 मार्च 2022.
2. ↑  "National poet Madhav Prasad Ghimire turns singer". *Myrepublica.com*. अभिगमन तिथि 3 मार्च 2022.
नॅकर क्यूब और रुबिन गुलदस्ते ऐसे दो चित्र हैं, जिनका प्रत्यक्षीकरण एक से अधिक प्रकार से कियाजा सकता है
अपने वातावरण के बारे में इन्द्रियों द्वारा मिली जानकारी को संगठित करके उस से ज्ञान और अपनी स्थिति के बारे में जागरूकता प्राप्त करने की प्रक्रिया को **अवगम** या **प्रत्यक्षण** (perception) कहते हैं। इंद्रियों से प्राप्त किये गये ज्ञान को **प्रत्यक्ष** कहते हैं।

प्रत्यक्षण, तंत्रिका तंत्र (नर्वस सिस्टम) में संकेतों के प्रवाह से पैदा होता है और यह संकेत स्वयं इन्द्रियों पर होने वाले किसी प्रभाव से पैदा होते हैं। उदाहरण के लिए, आँखों के दृष्टि पटल (रॅटिना) पर प्रकाश पड़ने से दृश्य का बोध उत्पन्न होता है, नाक में गंध-धारी अणुओं के प्रवेश से गंध का बोध उत्पन्न होता है और कान के पर्दों पर हवा में चलती हुई दबाव तरंगों के थपेड़ों से ध्वनि का बोध होता है। लेकिन बोध सिर्फ इन बाहरी संकेतों के मिलना का सीधा-साधा नतीजा नहीं है, बल्कि इसमें स्मृति, आशा और अतीत की सीखों का भी बहुत बड़ा हाथ होता है।

इन्हें भी देखें
---------------

* मानसिक प्रक्रिया
* ज्ञान
* तंत्रिका तंत्र
* इन्द्रियबोध

बाहरी कड़ियाँ
-------------

* प्रत्यक्षीकरण - परिभाषा, अर्थ, विशेषता, प्रक्रिया और सिद्धान्त

सन्दर्भ
-------

1. ↑  Pomerantz, James R. (2003): "Perception: Overview". In: Lynn Nadel (Ed.), *Encyclopedia of Cognitive Science*, Vol. 3, London: Nature Publishing Group, pp. 527–537
2. ↑  Sensation and perception Archived 2011-11-09 at the Wayback Machine, E. Bruce GoldsteinCengage Learning, 2009, pp. 5–7, ISBN 978-0-495-60149-4
भांति-भांति के वैद्युत स्विच : उपर से बाएं से दांयें : सर्कित ब्रेकर, mercury switch, wafer switch, DIP switch, surface mount switch, reed switch. Bottom, left to right: wall switch (U.S. style), miniature toggle switch, in-line switch, push-button switch, rocker switch, microswitch.
**स्विच** या कुंजी उस यांत्रिक युक्ति को कहते हैं जो किसी विद्युत परिपथ को इच्छानुसार जोडने (connect) या तोडने (disconnect) के काम आती है। आकार-प्रकार एवं कार्य के आधार पर स्विचें अनेकानेक प्रकार की होती हैं - लघु से लघुतर आकार से लेकर लाखों किलोवाट की शक्ति को नियंत्रित करने वाली औद्योगिक प्लान्ट की स्विचें।

कुछ प्रमुख स्विच
----------------

| संक्षिप्त नाम | अंग्रेजी नाम | संकेत ! |
| --- | --- | --- |
| **SPST** | "Single pole, single throw" |  |
| **SPDT** | "Single pole, double throw" |  |
| **SPCO****SPTT** | "Single pole, centre off" या"Single Pole, Triple Throw" |  |
| **DPST** | "Double pole, single throw" |  |
| **DPDT** | "Double pole, double throw" |  |
| **DPCO** | "Double pole, centre off" |

कुछ उपयोगी परिपथ
----------------

नीचे कुछ परिपथ दिये हुए हैं जिनमें प्रकाश करने वाली युक्तियों के नियन्त्रण के लिये स्विच का उपयोग किया गया है-

| बन्द | चालू |
| --- | --- |
|  |  |
|  |  |

यदि उपरोक्त काम तीन जगह से (तीन स्विचों द्वारा) करना चाहते हैं तो निम्नलिखित काम किया जा सकता है-

| बन्द (ऑफ) | चालू (ऑन) |
| --- | --- |
|  |  |
|  |  |
|  |  |
|  |  |

बल्ब को और भी अधिक स्थानों से नियंत्रित करने के लिये हमें SPDT (3-way) स्विचों के बीच अन्य DPDT स्विच (4-way) लगाने चाहिये।

इन्हें भी देखें
---------------

* सर्किट ब्रेकर
* कान्टैक्टर (Contactor)
* रिले (Relay)
* अर्धचालक स्विच
* स्विच मोड पॉवर सप्लाई (SMPS)

बाहरी कड़ियाँ
-------------

* Several Wiring Options (with diagrams)
* Troubleshooting Existing 2/3/4-way Switching (US/Canada, with diagrams)
* How to Install a Three-Way Switch Short Video (with step by step instructions)
* Tutorial about switch de-bouncing Analog and digital debouncing are discussed with schematics and example source codes
* videos of an arc fault when high voltage circuit breakers fail to interrupt current, creating arcs up to 100 ft in use
* Residential wiring diagrams
**अवंती** मालव जनपद का प्राचीन नाम, जिसका उल्लेख महाभारत में भी हुआ है। अंवतिनरेश ने युद्ध में कौरवों की सहायता की थी। वस्तुत: यह आधुनिक मालवा का पश्चिमी भाग है जिसकी राजधानी उज्जैन थी, जिस राजधानी का दूसरा नाम स्वयं अवंती भी था। पौराणिक हैहयों ने उसी जनपद की दक्षिणी राजधानी माहिष्मती (मांधाता) में राज किया था। सहस्रबाहु अर्जुन वहीं का राजा बताया जाता है। बुद्ध के जीवनकाल में अवंती विशाल राज्य बन गया और वहाँ प्रद्योतों का कुल राज करने लगा। उस कुल का सबसे शक्तिमान्‌ राजा चंड प्रद्योत महासेन था जिसने पहले तो वत्स के राजा उदयन को कपटगज द्वारा बंदी कर लिया, पर जिसकी कन्या वासवदत्ता का उदयन ने हरण किया। अवंती ने वत्स को जीत लिया था, पंरतु बाद उसे स्वयं मगध की बढ़ती सीमाओं में समा जाना पड़ा। बिंदुसार और अशोक के समय अवंती साम्राज्य का प्रधान मध्यवर्ती प्रांत था जिसकी राजधानी उज्जयिनी में मगध का प्रांतीय शासक रहता था। अशोक स्वयं वहाँ अपनी कुमारावस्था में रह चुका था। उसी जनपद में विदिशा में शुंगों की भी एक राजधानी थी जहाँ सेनापति पुष्यमित्र शुंग का पुत्र राजा अग्निमित्र शासन करता था। जब मालव संभवत: सिकंदर और चंद्रगुप्त की चोटों से रावी के तट से उखड़कर जयपुर की राह दक्षिण की ओर चले थे, तब अंत में अनुमानत: शकों को हराकर अवंती में ही बस गए थे और उन्हीं के नाम से बाद में अवंती का नाम मालवा पड़ा।
महाश्वान तारामंडल में 'β' द्वारा नामांकित बीटा महाश्वान तारा
**बीटा महाश्वान**, जिसका बायर नाम "बीटा कैनिस मेजोरिस" (β Canis Majoris या β CMa) है, महाश्वान तारामंडल में स्थित एक तारा है। यह पृथ्वी से दिखने वाले सभी तारों से ४६वाँ सब से रोशन तारा माना जाता है। यह हमसे ५०० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९८ है।

अन्य भाषाओं में
---------------

बीटा महाश्वान को अंग्रेज़ी में "मुरज़िम" (Murzim) भी कहा जाता है। यह मूल रूप से अरबी भाषा के "मुरज़िम" (مرزم‎) शब्द से लिया गया है, जिसका अर्थ "घोषणा करने वाला" होता है। यह तारा आकाश में व्याध तारे से बिलकुल पहले उदय होता है। व्याध तारा आकाश में सब से अधिक रोशन तारा है, इसलिए कहा जाता है कि बीटा महाश्वान उसका "मुरज़िम" है यानि उसके आगे चलकर उसके आने की घोषणा करने करने वाला तारा है।

वर्णन
-----

बीटा महाश्वान एक B1 II या B1 III श्रेणी का नीला-सफ़ेद दानव तारा है। यह एक बीटा सॅफ़ॅई परिवर्ती तारा है जिसकी रौशनी छह घंटे के काल में १.९५ से २.०० मैग्निट्यूड के बीच बदलती है। इसका हाइड्रोजन इंधन ख़त्म होने वाला है और इसके बाद यह हीलियम को नाभिकीय संलयन (न्यूक्लियर फ्यूज़न) के लिए इंधन की तरह प्रयोग करेगा।

बीटा महाश्वान की अंदरूनी चमक (निरपेक्ष कान्तिमान) हमारे सूरज की १९,००० गुना है और इसका व्यास हमारे सूरज के व्यास का १२ गुना।

इन्हें भी देखें
---------------

* बीटा सॅफ़ॅई परिवर्ती तारा
* दानव तारा
* महाश्वान तारामंडल

सन्दर्भ
-------

1. ↑  Robert Burnham. "Burnham's celestial handbook: an observer's guide to the Universe beyond the solar system". Courier Dover Publications, 1978. आई॰ऍस॰बी॰ऍन॰ 9780486235677. *... Murzim or Murzam, "The Announcer", so called from the fact that it rises just before Sirius and therefore heralds the appearance of the great Dog Star ...*
**आकिए आबे** (安倍 昭恵, *Abe Akie*?, जन्म- 10 जून 1962) जापान के वर्तमान प्रधानमंत्री शिंजो अबे की पत्नी हैं।

जीवनी
-----

### जिंदगी

 जूलियाना अवाडा (फर्स्ट लेडी ऑफ अर्जेंटीना) के साथ, नवंबर 2018 उनका जन्म के वक़्त नाम आकिए मात्सुज़ाकी था। वह चॉकलेट निर्माता मोरीनागा के चेयरमैन की बेटी हैं। उनका नाता जापान के एक धनाढ़्य परिवार से है। वे एक प्रभावयुक्त व्यक्तित्व वाली महिला बताई जाती हैं, और पूर्व रेडियो डिस्क जॉकी भी रह चुकी हैं, और उस ज़माने में वे "आक्की" के नाम से मशहूर थीं।

### प्रधानमंत्री की पत्नी के रूप में

उन्होंने 1987 में शिंजो अबे से शादी की। वे अपने मुखर विचारों के कारण जापान की "घरेलू विपक्षी पार्टी" के रूप में लोकप्रिय हैं, जो अक्सर अपने पति के विरोधाभासों को बताती हैं। प्रधानमंत्री के रूप में अपने पति के पहले कार्यकाल के बाद, उन्होंने टोक्यो के कांडा में एक ऑरगैनिक इज़ाकाया खोला, लेकिन अपनी सास के आग्रह के कारण प्रबंधन में सक्रिय नहीं हैं।[16] इस दंपती की कोई संतान नहीं है, जिनकी शादी में पहले प्रजनन संबंधी असफल उपचार हुए थे।[17]

उन्होंने मार्च 2011 में रिकाको यूनिवर्सिटी से सोशल डिज़ाइन स्टडीज में मास्टर डिग्री प्राप्त की।  

आबे को लैंगिक अल्पसंख्यकों और एलजीबीटी समुदाय के समर्थक के रूप में भी जाना जाता है। 27 अप्रैल 2014 को, वह जापान के एलजीबीटी समुदाय को व्यापक अधिकारों के लिए अपना समर्थन दिखाने के लिए टोक्योमें समलैंगिक गौरव परेड में शामिल हुईं।  2015 में, उन्हें जापान में भांग की संस्कृति के पुनरुद्धार को बढ़ावा देने वाले भांग के पौधों के एक क्षेत्र में खड़े होने के लिए फोटो खिंचवाया गया था। 

 शिंजो अबे के साथ आकिए, 19 मई, 2017।

संदर्भ
------

1. ↑  "Akie Abe not afraid to speak her mind". *Japan Today*. 4 January 2014. मूल से 4 जनवरी 2014 को पुरालेखित. अभिगमन तिथि 15 January 2014.
2. ↑  "Akie Abe not afraid to speak her mind". *Japan Today*. 4 January 2014. मूल से 4 जनवरी 2014 को पुरालेखित. अभिगमन तिथि 15 January 2014.
3. ↑  "Japan's first lady Akie Abe joins gay parade". The Straits Times. 27 April 2014. मूल से 5 अक्तूबर 2018 को पुरालेखित. अभिगमन तिथि 5 October 2018.
4. ↑  Johann Hari, Japan, the place with the strangest drug debate in the world Archived 2019-09-06 at the Wayback Machine, *Opendemocracy.net*, 11 May 2018

बाहरी कड़ियाँ
-------------

* इंटरनेट मूवी डेटाबेस पर आकिए आबे
**सिंगा** उत्तरी सुमात्रा, इंडोनेशिया के बटक लोगों की पौराणिक कथाओं से एक एपोट्रोपिक आकृति है। सिंगा एक परोपकारी और सुरक्षात्मक शक्ति का प्रतिनिधित्व करता है। सिंगा को "आंशिक मानव, भाग जल भैंस, और भाग मगरमच्छ या छिपकली" के रूप में वर्णित किया गया है। यह विविध रूप से प्रस्तुत किया जाता है, लेकिन हमेशा एक लम्बा चेहरा होता है, जिसमें बड़ी उभरी हुई आँखें, एक अच्छी तरह से परिभाषित नाक और लंबी घुमावदार दाढ़ी होती है। यह अक्सर केवल अपने सिर के साथ प्रदर्शित होता है, लेकिन कभी-कभी यह पूरे शरीर का भी प्रतिनिधित्व कर सकता है। अन्य आकृतियाँ - जैसे कि अन्य सुरक्षात्मक देवता या पैतृक आकृतियाँ - भी सिंगा के सिर के ऊपर खड़े या बैठे हुए प्रदर्शित की जा सकती हैं। 

सिंगा शब्द संस्कृत के *सिंगा*, "शेर" से लिया गया है। बटक शब्द *सिंगा का* मुख्य रूप से जादुई अर्थ है - जूलॉजिकल - अर्थ के बजाय, इसलिए यह एक शेर का प्रतीक नहीं है, लेकिन नागा या *बोरू सानियांग नागा*, हिंदू-बौद्ध पौराणिक कथाओं से प्रचलित जल सर्प है। यह पूरी तरह से समझ में नहीं आया है कि *सिंगा* नाम को इस आंकड़े के लिए क्यों जिम्मेदार ठहराया गया है।   

1. ↑  Sibeth 1991: 119, 122
2. ↑  Francione, Gianni; Luca Invernizzi Tettoni (2003). *Bali houses: new wave Asian architecture and design*. Tuttle Publishing. पृ॰ 110. आई॰ऍस॰बी॰ऍन॰ 9780794600136. अभिगमन तिथि January 27, 2011.
3. ↑  Parkin, Harry (1978). *Batak fruit of Hindu thought*. Christian Literature Society, University of California.
4. ↑  Sibeth (2000). *Batak, Kunst aus Sumatra*. Frankfurt. पृ॰ 38.
**असम विश्वविद्यालय** (बांग्ला: *আসাম বিশ্ববিদ্যালয়*) भारत का एक केन्द्रीय विश्वविद्यालय है। विश्वविद्यालय दक्षिण असम में स्थित है, जिसकी सीमाएँ बांग्लादेश, मिजोरम, मणिपुर, मेघालय और नागालैंड से मिलती हैं। विश्वविद्यालय का परिसर सिलचर से लगभग 20 किमी दूर, दुर्गाकोणा में 600 एकड़ (2.4 कि॰मी2) के क्षेत्र में स्थित है।

विश्वविद्यालय के अंतर्गत नौ संकाय (संस्थान) हैं, जो कि सामाजिक विज्ञान, मानविकी, भाषा, जीवन विज्ञान, भौतिक विज्ञान, पर्यावरण विज्ञान, सूचना विज्ञान, प्रौद्योगिकी और प्रबंधन अध्ययन संबंधी शैक्षणिक पाठ्यक्रम का प्रस्ताव करते है। इन नौ संकायों के अंतर्गत 29 विभाग हैं। असम विश्वविद्यालय के क्षेत्राधिकार के अंतर्गत पांच जिलों के 51 स्नातक महाविद्यालय आते हैं। देश के कोने कोने से विविध अनुशासनों के शिक्षकों को आकर्षित कर असम विश्वविद्यालय उच्च शिक्षा के प्रति अंतरानुशासनात्मक दृष्टिकोण का उदाहरण प्रस्तुत करता है।

इन्हें भी देखें
---------------

* भारत के विश्वविद्यालय
* गुवाहाटी विश्वविद्यालय
* मिज़ोरम विश्वविद्यालय
* मणिपुर विश्वविद्यालय

सन्दर्भ
-------

1. ↑  "गुलजार असम विश्वविद्यालय के कुलपति नियुक्त". मूल से 11 मई 2013 को पुरालेखित. अभिगमन तिथि 11 मई 2013.
2. ↑  "असम विश्वविद्यालय का परिचय जालघर". मूल से 21 अप्रैल 2012 को पुरालेखित. अभिगमन तिथि 26 जुलाई 2012.
3. ↑  "असम विश्वविद्यालय का अंतरजाल सूचना पृष्ठ". मूल से 6 फ़रवरी 2012 को पुरालेखित. अभिगमन तिथि 26 जुलाई 2012.

बाहरी कड़ियाँ
-------------

* असम विश्वविद्यालय
गणित में **बीजीय फलन** (algebraic function) ऐसे फलनों को कहते हैं जो बहुपद गुणांक वाले बहुपदीय समीकरणों को संतुष्ट करें। उदाहरण के लिये, एक ही चर वाला बीजीय व्यंजक *x* निम्नलिखित बहुपदीय समीकरण का हल है-

{\displaystyle a\_{n}(x)y^{n}+a\_{n-1}(x)y^{n-1}+\cdots +a\_{0}(x)=0}
यहाँ गुणांक *a**i*(*x*), *x* के बहुपदी फलन हैं। इसके विपरीत ऐसे फलन जो बीजीय न हों, अबीजीय फलन (transcendental function) कहलाते हैं।

इसी प्रकार *n* चरों वाला बीजीय फलन वह फलन *y* है जो *n* + 1 चरों वाले बहुपदीय समीकरण का हल हो।

{\displaystyle p(y,x\_{1},x\_{2},\dots ,x\_{n})=0.\,}

इतिहास
------

बीजीय फलनों का विचार कम से कम रेने डीकार्टीज के समय का है। बीजीय फलनों पर पहली चर्चा एडवर्ड वेरिंग के "मानव ज्ञान पर एक निबन्ध" (An Essay on the Principles of Human Knowledge) नामक लेख में सन् १७९४ में मिलती है। इस लेख में लेखक कहता है-

*let a quantity denoting the ordinate, be an algebraic function of the abscissa x, by the common methods of division and extraction of roots, reduce it into an infinite series ascending or descending according to the dimensions of x, and then find the integral of each of the resulting terms.*
यह एक सक्रिय ज्वालामुखी हैं। यह इटली के सिसली के उत्तर में लिपरी द्वीप पर स्थित है। इसे भूमध्यसागर का प्रकाश स्तंभ कहते हैं।

सन्दर्भ
-------

बाहरी कड़ियाँ
-------------

इसका नाम प्राचीन ग्रीक नाम स्ट्रॉन्ग्लू से लिया गया है, जो दूर से देखने पर ज्वालामुखी के गोल, शंक्वाकार दिखने के बाद (स्ट्राक्लोस, "राउंड") से लिया गया था। [४] द्वीप की आबादी 2016 के रूप में लगभग 500 है। [5] ज्वालामुखी कई बार फट चुका है और लगातार छोटे विस्फोटों से सक्रिय है, जो अक्सर द्वीप और आसपास के समुद्र के कई बिंदुओं से दिखाई देते हैं, जिससे द्वीप का उपनाम "भूमध्य सागर का प्रकाश स्तंभ" होता है।

स्ट्रोम्बोली समुद्र तल से 926 मीटर (3,038 फीट) ऊपर, [2] और समुद्र तल से औसतन 2,700 मीटर (8,860 फीट) ऊपर है। [7] शिखर पर तीन सक्रिय क्रेटर हैं। ज्वालामुखी की एक महत्वपूर्ण भूगर्भीय विशेषता काइसा डेल फूको ("आग की धारा") है, जो पिछले 13,000 वर्षों में शंकु के उत्तर-पश्चिमी किनारे पर कई ढह गई है।माउंट स्ट्रोमबोली पिछले 2,000 वर्षों से लगभग निरंतर विस्फोट में है। [6] विस्फोट का एक पैटर्न बनाए रखा जाता है जिसमें शिखर craters में विस्फोट होते हैं, जिसमें गरमागरम ज्वालामुखीय बमों के हल्के से मध्यम विस्फोट होते हैं, मिनटों से लेकर घंटों तक के अंतराल पर। यह स्ट्रोमबोलियन विस्फोट, जैसा कि ज्ञात है, दुनिया भर में अन्य ज्वालामुखियों पर भी मनाया जाता है। शिखर craters से विस्फोट आमतौर पर कुछ ही सौम्य, हल्के, लेकिन ऊर्जावान फटने के कारण होता है, कुछ सौ मीटर की ऊंचाई तक, राख युक्त, गरमागरम लावा के टुकड़े और पत्थर के ब्लॉक होते हैं। स्ट्रोम्बोलि की गतिविधि लगभग विशेष रूप से विस्फोटक है, लेकिन लावा प्रवाह ऐसे समय में होता है जब ज्वालामुखी गतिविधि अधिक होती है: 2002 में एक विनाशकारी विस्फोट हुआ, 17 वर्षों में पहला, और फिर 2003, 2007 और 2013-14 में। इस ज्वालामुखी से ज्वालामुखी गैस उत्सर्जन को एक बहु-घटक गैस विश्लेषक प्रणाली द्वारा मापा जाता है, जो बढ़ती मैग्मा के पूर्व-विस्फोटकारी विस्फोट का पता लगाता है, ज्वालामुखी गतिविधि की भविष्यवाणी में सुधार करता है। 3 जुलाई 2019 को इटली के नेशनल इंस्टीट्यूट ऑफ जियोफिजिक्स एंड ज्वालामुखी द्वारा पहचाने गए 20 अतिरिक्त मामूली विस्फोटक घटनाओं के साथ, स्थानीय समयानुसार शाम 4:46 बजे दो बड़ी विस्फोटक घटनाएं हुईं। ज्वालामुखी के शिखर के पास एक पैदल यात्री की मौत तब हुई जब मलबे के उड़ने से मलबे की चपेट में आने से मौत हो गई।

28 अगस्त 2019 को, स्थानीय समयानुसार सुबह 10:16 बजे, एक विस्फोटक विस्फोट ने ज्वालामुखी के उत्तरी फ्लैंक और समुद्र में, जहां यह ढहने से पहले कई सौ मीटर तक जारी था, में एक पायरोक्लास्टिक प्रवाह भेजा। परिणामस्वरूप राख स्तंभ 2 किमी की ऊंचाई तक पहुंच गया।
किसी द्रव में डूबते हुए गोले के चारों तरफ बनी धारारेखाएँ ; इस चित्र में उत्प्लावन बल को Fd से तथा गुरुत्वीय बल को Fg से दर्शाया गया है।
सन 1851 में जॉर्ज गैब्रियल स्टोक्स (George Gabriel Stokes) ने किसी श्यान तरल में गति कर रहे किसी गोलीय पिण्ड पर लगने वाले विकर्ष (drag force ) के लिए एक व्यंजक दिया जिसे अब **स्टोक्स का नियम** कहते हैं। 

स्टोक्स ने श्यान तरल से होकर गति कर रहे छोटे गोलाकार पिण्ड पर लगने वाले श्यान बल के लिए निम्न्लिखित व्यंजक दिया -

{\displaystyle F\_{d}=6\pi \,\mu \,R\,v\,}
जहाँ:

* *Fd* वेग के विपरीत दिशा में लगने वाला घर्षण बल है, जिसे 'स्टोक्स का विकर्ष' (Stokes' drag) कहते हैं।
* *μ* तरल की गतिक श्यानता (dynamic viscosity]] है। (कुछ लेखक इसको *η* से निरूपित करते हैं।)
* *R* गोलाकार वस्तु की त्रिज्या है।
* *v* वस्तु का तरल के सापेक्ष प्रवाह वेग (flow velocity) है।

यहाँ *Fd* न्यूटन (= kg m s−2) में है, *μ* पास्कल-सेकेण्ड (Pa·s) में है, *R* मीटर में है तथा *v* मीटर/सेकेण्ड में है।

स्टोक्स का नियम निम्नलिखित अवधारणाओं (assumptions) पर अधारित है-

* पटलीय प्रवाह (Laminar flow)
* गोलाकार वस्तु
* तरल, समांग (Homogeneous) है।
* वस्तु की सतह चिकनी है,
* कण (या गतिमान वस्तुएँ) एक-दूसरे के साथ व्यतिकरण (interfere) नहीं कर रहे हैं।

सन्दर्भ
-------

1. ↑  Laidler, Keith J.; Meiser, John H. (1982). *Physical Chemistry*. Benjamin/Cummings. पृ॰ 833. आई॰ऍस॰बी॰ऍन॰ 0-8053-5682-7.
**आधुनिक हिन्दू विधि** भारत की व्यक्तिगत विधि प्रणालियों में से एक है। यह 'हिंदू व्यक्तिगत विधि' (हिन्दू पर्सनल लॉ) या आधुनिक हिंदू कानून भारत में ब्रिटिश औपनिवेशिक काल के दौरान विकसित आंग्ल-हिन्दू विधि का विस्तार है।

आधुनिक हिंदू विधि 14 अगस्त, 1947 को ग्रेट ब्रिटेन से भारत की औपचारिक स्वतंत्रता के साथ आरम्भ होकर वर्तमान समय तक फैली हुई है। 

**हिन्दू विधि** (Hindu Law) जिन व्यक्तियो पर लागू होती है, उन्हे हम तीन मुख्य प्रवर्गो में बाट सकते हैं :-

* (१) वे व्यक्ति जो धर्मतः हिन्दु, जैन, बौद्ध या सिख हैं।

* (2) वे व्यक्ति जो हिन्दू, जैन, बौद्ध या सिख माता-पिता (या दोनों में से एक) की सन्तान हैं, ओर

* (३) वे व्यक्ति जो मुसलमान, ईसाई, पारसी या यहूदी नहीं हैं।

वे व्यक्ति जो धर्मत: हिन्दू, जैन, बौद्ध या सिक्ख है , उन्हें दो वर्गों में बांटा जा सकता है-

* (१) जो व्यक्ति जन्म से हिन्दू,जैन,बौद्ध या सिक्ख हैं।

* (२) जो व्यक्ति सम्परिवर्तन (Conversion) या प्रति सम्परिवर्तन (Reconversion) द्वारा बौद्ध,जैन या सिक्ख हैं।

इन्हें भी देखें
---------------

* धर्मशास्त्र
* हिन्दू कोड बिल
	+ हिंदू उत्तराधिकार अधिनियम, 1956
	+ हिन्दू विवाह अधिनियम

टिप्पणियाँ
----------
**अल्फ्रेड गुडमैन गिलमैन** (जुलाई 1, 1941 – दिसम्बर 23, 2015) अमेरिकी औषध-विज्ञानी और जीवरसायनज्ञ थे। उन्हें जी-प्रोटीन की खोज के लिए मार्टिन रोडबेल के साथ 1994 में चिकित्सा एवं औषधि के क्षेत्र नोबेल पुरस्कार दिया गया।

व्यक्तिगत जीवन
--------------

गिलमैन का जन्म न्यू हैवेन में हुआ। उनके माता-पिता माबेल (श्मिट) और अल्फ्रेड गिलमैन थे। उनके पिता येल स्कूल ऑफ़ मेडीसीन में प्रोफेसर चिकित्सा से सम्बंधित पुस्तकों के लेखक थे।

निधन
----

गिलमैन लम्बे समय अग्नाशय कैंसर की चपेट में थे। दिसम्बर 23, 2015 को डैलस, टेक्सस में 74 वर्ष की आयु में उनका निधन हो गया।

सन्दर्भ
-------

1. ↑  Gilman, Alfred G. (1994). "Alfred G. Gilman - Biographical". *Nobelprize.org*. अभिगमन तिथि March 25, 2015.
2. ↑  Dr. Alfred Gilman dies dies at 75 Archived 2015-12-24 at the Wayback Machine, nytimes.com, January 14, 1985.
3. ↑  "Dr. Alfred G. Gilman, Whose Work on Proteins Won Nobel Prize, Dies at 74". NewYorkTimes.com. अभिगमन तिथि December 24, 2015.

बाहरी कड़ियाँ
-------------

* नोबेल पुरस्कार आत्मकथा
* लुईसा ग्रोस होर्वित्ज़ पुरस्कार का आधिकारिक जालस्थल
Balamkheera tree (बालम खीरा ) in Kanpur,India
**बालम खीरा** [English:Kigelia africana]का मूल स्थान पश्चिम अफ्रीका है। यह वृक्ष उष्ण कटबंधीय जलवायु का है। यह अफ्रीका के साथ-साथ भारत में लगभग सभी राज्यों में मिलता है। इस वृक्ष की ऊँचाई २० मीटर तक होती है। यह वृक्ष भारत में भी मिलता हैं और भारत में इस के फल द्वारा पेटदर्द और पथरी की बिमारी में उपयोग किया जाता है।

फल
--

 
इसके फल ६० सेंटीमीटर तक लम्बे और ४ किलोग्राम भार वाले पाए जाते हैं। इनका आकार खीरे की तरह होता है जो शाखाओं से लटकते रहते हैं। इसके बीज अफ्रीका में त्वचा कैंसर के ईलाज में प्रयोग किये जाते हैं। 

Kigelia fruit

पत्तियां
--------

एक सींक पर सात या नौ पत्तियाँ होती हैं। 

Leaves of Balamkheera

उपयोग
-----

यह औषधीय वृक्ष है। इसका फल पथरी की चिकित्सा में विशेष प्रयुक्त होता है। इसकी पत्तियाँ ,छाल ,पुष्प एवम जड़ भी औषधि के रूप में प्रयुक्त होती है। इसे पार्कों की शोभा बढ़ाने के लिए वहाँ रोपित किया जाता है।

सन्दर्भ
-------

1. ↑  "संग्रहीत प्रति". मूल से 21 अगस्त 2016 को पुरालेखित. अभिगमन तिथि 25 जुलाई 2016.

बाहरी कड़ियाँ
-------------

* 
*
**स्टैनकोम्ब-विल्ज़ हिमानी** (Stancomb-Wills Glacier) पूर्वी अंटार्कटिका के रानी मौड धरती क्षेत्र की एक बड़ी हिमानी (ग्लेशियर) है जिसकी हिमधारा पूर्वी वेडेल सागर में बह जाती है। यह प्रवाह पास के लिडन द्वीप से बिलकुल दक्षिण में है। स्टैनकोम्ब-विल्ज़ हिमानी का सबसे पहचाने जाने वाल पेहलू इसकी "जीभ" है। **स्टैनकोम्ब-विल्ज़ हिमानी जिह्वा** (Stancomb-Wills Glacier Tongue) कहलाने वाली यह हिम-आकृति २३० किमी लम्बी है। यह जिह्वा अंत में ३० किमी चौड़ी और बीच के कुछ स्थानों पर ५० किमी चौड़ी तक है। यदि जिह्वा की बर्फ़ की ऊँचाई मापी जाए तो यह आसपास की हिमचादर की बर्फ़ से लगभग १० मीटर ऊँची भी है, यानि जिह्वा आसानी से अलग देखी जा सकती है। वेडेल सागर पहुँचकर यह समुद्री बर्फ़ तक जाती है।

इन्हें भी देखें
---------------

* हिमधारा
* रीज़र-लार्सन हिमचट्टान

सन्दर्भ
-------

1. ↑  "Atlas of Antarctica: Topographic Maps from Geostatistical Analysis of Satellite Radar Altimeter Data," Ute Christina Herzfeld, Springer Science & Business Media, 2012, ISBN 9783642185151, *... The most conspicuous feature of Stancomb-Wills Glacier is its glacier tongue, this is enlarged in the detail map. The glacier tongue is mapped well using satellite radar altimetry and geostatistics, and its length and width can be measured ...*
मध्य एशिया के इस नक़्शे में ट्रांसऑक्सेनिया (आमू-पार) क्षेत्र नामांकित है
**आमू-पार** या **ट्रांसऑक्सेनिया** (अंग्रेजी: Transoxania) या **फ़रा-रूद** (फारसी: فرارود‎) मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान​ के कुछ इलाक़े आते हैं।

इन्हें भी देखें
---------------

* आमू दरिया
* सिर दरिया
* ज़रफ़शान नदी
* बुख़ारा

सन्दर्भ
-------

1. ↑  A History of Inner Asia Archived 2015-04-04 at the Wayback Machine, Svatopluk Soucek, Cambridge University Press, 2000, ISBN 978-0-521-65704-4, *... it may be better to emphasize only the undisputable fact that Transoxania is that part of Central Asia which lies to the north of the middle course of the Amu Darya ...*
**कैप्टन अवधेश प्रताप सिंह** (1888 - 1967) भारत के एक राजनेता एवं भारतीय स्वतन्त्रता सेनानी थे। स्वतंत्रता के बाद उन्होंने विंध्य प्रदेश के पहले मुख्यमंत्री के रूप में का नेतृत्व किया। बाद में वह संविधान सभा के लिए मनोनीत किए गए थे।

परिचय एवं राजनैतिक सफर
----------------------

कैप्टन अवधेश प्रताप सिंह का जन्म 1888 ई. को मध्य प्रदेश के सतना ज़िले में हुआ था। उन्होंने इलाहाबाद से कानून की शिक्षा प्राप्त करने के बाद वे रीवा रियासत की सेना में भर्ती हो गए। वहां वे कैप्टन और कुछ समय तक मेजर भी रहे। 

शीघ्र ही रियासत की नौकरी त्यागकर उन्होंने राजेन्द्रनाथ लाहिड़ी जैसे क्रान्तिकारियों से संपर्क किया और कुछ रियासतों के नरेशों से मिलकर अंग्रेज़ों के विरुद्ध सशस्त्र विद्रोह की योजना बनाई। परंतु समय से पहले भेद खुल जाने पर इसमें सफलता नहीं मिली।

अवधेश प्रताप सिंह इसके बाद कांग्रेस में सम्मिलित हो गए और 1921 से 1942 तक के आंदोलनों में लगभग चार वर्ष जेलों में बंद रहे। उन्होंने देशी रियासतों में जनतंत्र की स्थापना और समाज उत्थान के लिए निरंतर काम किया।

स्वतंत्रता के बाद 1948 वह विंध्य प्रदेश की स्थापना पर, उन्होंने (1948 से 1949) तक पहले मुख्यमंत्री के रूप में नेतृत्व किया, और बाद में वह विंध्य प्रदेश राज्य से भारतीय संविधान सभा के सदस्य मनोनीत किए गए। उन्हें (1952 से 1960) तक राज्यसभा के सदस्य चुना गया था। 

17 जून 1967 को उनका निधन हो गया। उनकी राजनीतिक विरासत उनके पुत्र गोविन्द नारायण सिंह, ने संभाली, जिन्होंने मध्य प्रदेश के 5वें मुख्यमंत्री के रूप में नेतृत्व किया।

उनके सम्मान स्वरूप में रीवा विश्वविद्यालय का नामकरण उनके नाम पर किया ग्या हैं।
|  |
| --- |
|  |

 
नवाब सआदत अली खान द्वितीय.
**अवध रियासत** (अथवा **अवध**) ब्रिटिश राज में 1856 तक अवध क्षेत्र की एक रियासत होती थी। इस रियासत का नाम अयोध्या नगर से व्युत्पन्न है।

अवध की राजधानी फ़ैज़ाबाद में होती थी, पर ब्रिटिश एजेंट, जिनको "निवासी" कहलाया जाता था, लखनऊ में रहते थे। अवध के नवाब ने इनके लिए लखनऊ में निवास बनवाया था नागरिक विकास करने के दौरान।

1858 में अवध ने दूसरों भारतीय रियासतें से मिलकर ब्रिटिश राज के ख़िलाफ़ विद्रोह में हिस्सा लिया, प्रथम भारतीय स्वतंत्रता संग्राम के आख़िरी सैनिक अभियान में। इस विद्रोह को बंबई के ब्रिटिश सेना ने हरा दिया शीघ्र अभियान में। 1859 तक विद्रोहियों छापेमार लड़ाई लड़ते रहे। इस बग़ावत को "अवध अभियान" भी कहलाया जाता है।

व्यपगत का सिद्धान्त के ज़रिए अवध के राज्य-हरण करने के बाद ब्रिटिश ने अवध क्षेत्र को उत्तर-पश्चिमी प्रान्त का हिस्सा बना दिया।

यह भी देखें
-----------

* अवध
* अवध के नवाब

संदर्भ
------

1. ↑  Davies, Philip, *Splendours of the Raj: British Architecture in India, 1660–1947.* New York: Penguin Books, 1987
2. ↑  Michael Edwardes, *Battles of the Indian Mutiny,* Pan, 1963, ISBN 0-330-02524-4
3. ↑  Ashutosh Joshi (1 Jan 2008). *Town Planning Regeneration of Cities*. New India Publishing. पृ॰ 237. आई॰ऍस॰बी॰ऍन॰ 8189422820. मूल से 3 मार्च 2018 को पुरालेखित. अभिगमन तिथि 4 फ़रवरी 2018. `|author=` और `|last=` के एक से अधिक मान दिए गए हैं (मदद); `|ISBN=` और `|isbn=` के एक से अधिक मान दिए गए हैं (मदद)
**सेलप्पन निर्मला** (जन्म 1952 या 1953) एक भारतीय चिकित्सक है जिसने 1986 में भारत में एचआईवी का पहला मामला पाया। 
1985 में, 32 वर्ष की आयु में, वह चेन्नई (मद्रास) में एक सूक्ष्म जीव विज्ञान के छात्र के रूप में काम कर रही थी और उनके शोध प्रबंध के लिए, रक्त के नमूनों को एकत्र करना शुरू किया और उन्हें एचआईवी के लिए परीक्षण किया गया; उनके बीच सकारात्मक परीक्षण देने वाले भारत में एकत्र किए गए पहले नमूने थे।

कैरियर
------

निर्मला को पारंपरिक भारतीय परिवार में उठाया गया था और उनके पति ने मेडिकल रिसर्च में जाने के लिए प्रोत्साहित किया था।।  
अमेरिका में एचआईवी के औपचारिक नतीजे के जवाब में उनके गुरु, प्रोफेसर सुनीती सोलोमन से वायरस की खोज करने का विचार उनके दिमाग में था, जो 1982 में शुरू हुआ था। उस समय, एचआईवी अभी भी देश में निषिद्ध विषय था। सकारात्मक परिणाम के बिना मुंबई और पुणे से रक्त के नमूने एकत्र किए गए थे।

अनुसंधान योजना में संदेह वाले समूहों से रक्त के लगभग 200 नमूनों को शामिल किया गया था, जिनमें 80 लोगों ने निर्मला द्वारा एकत्रित किये गये थे। चेन्नई में परीक्षण सुविधाओं की कमी के कारण, सुलैमान ने 200 मीटर (120 मील) दूर वेल्लोर के ईसाई मेडिकल कॉलेज और अस्पताल में जांच की व्यवस्था की।  नमूनों से यह पुष्टि हुई कि एचआईवी भारत में सक्रिय है। यह जानकारी भारतीय चिकित्सा अनुसंधान परिषद को दी गयी थी, जिसने प्रधान मंत्री राजीव गांधी और तमिलनाडु के स्वास्थ्य मंत्री एच. वी. हैंडे को बताया था। 
एचआईवी बाद में देश में एक महामारी बन गई।

निर्मला ने मार्च 1987 में तमिलनाडु में उनकी दिसेरटेशन, सर्विलांस फॉर एड्स इन तमिल नाडु जमा किया और बाद में चेन्नई में किंग इंस्टीट्यूट ऑफ प्रीवेन्टीवी मेडिसिन और रिसर्च में शामिल हुई। वह वह 2010 में सेवानिवृत्त हुए।

सन्दर्भ
-------

1. ↑  Pandey, Geeta (2016-08-30). "The woman who discovered India's first HIV cases". BBC News. मूल से 9 मार्च 2017 को पुरालेखित. अभिगमन तिथि 2016-12-08.
2. ↑  "The story of how one woman first detected HIV in India". *Women in the World*. The New York Times. 2016-09-05. मूल से 30 दिसंबर 2016 को पुरालेखित. अभिगमन तिथि 2016-12-08. Italic or bold markup not allowed in: `|publisher=` (मदद)
3. ↑  "భార‌త్‌లో మొట్ట‌మొద‌ట హెచ్ఐవి వైర‌స్‌ని గుర్తించిన మ‌హిళ ఈమే…సెల్ల‌ప్ప‌న్ నిర్మ‌ల‌!" [Sellappan Nirmala discovered India's first HIV cases]. *Telugu Global* (तेलुगू में). 2016-09-28. मूल से 18 मार्च 2017 को पुरालेखित. अभिगमन तिथि 2016-12-12.
4. ↑  "30 Years Ago, A Young Woman Scientist Discovered The First HIV/AIDS Case In India". *The Logical Indian*. 2016-12-01. मूल से 20 दिसंबर 2016 को पुरालेखित. अभिगमन तिथि 2016-12-08.